CELEX: E2016P0004
Language: bg
Date: 2016-03-02 00:00:00
Title: Дело, заведено на 2 март 2016 г. от Надзорния орган на ЕАСТ срещу Кралство Норвегия (Дело E-4/16)

15.9.2016   
            
            
               BG
            
            
               Официален вестник на Европейския съюз
            
            
               C 338/12
            
         Дело, заведено на 2 март 2016 г. от Надзорния орган на ЕАСТ срещу Кралство Норвегия
   (Дело E-4/16)
   (2016/C 338/14)
   На 2 март 2016 г. в Съда на ЕАСТ беше заведено дело срещу Кралство Норвегия от Надзорния орган на ЕАСТ, представляван от Carsten Zatschler, Clémence Perrin и Marlene Lie Hakkebo, в качеството им на представители на Надзорния орган на ЕАСТ, който се намира на следния адрес: Rue Belliard 35, 1040 Brussels, Belgium.
   Надзорният орган на ЕАСТ иска от Съда на ЕАСТ:
   
               1.
            
            
               Да постанови, че Кралство Норвегия не е изпълнило задълженията си съгласно член 33 от Споразумението между държавите от ЕАСТ за създаване на надзорен орган и съд, тъй като до датата на изтичане на срока, посочен в мотивираното становище, изпратено на Кралство Норвегия съгласно член 31, параграф 2 от това споразумение, Кралство Норвегия не е въвело необходимите мерки за изпълнение на решението на Съда от 2 декември 2013 г. по дело Е-13/13 (Надзорен орган на ЕАСТ/Кралство Норвегия).
            
         
               2.
            
            
               Да нареди на ответника да заплати съдебните разноски.
            
         
      Правен и фактически контекст и правни аргументи, приведени в подкрепа на иска:
   
   
               —
            
            
               Искът се отнася до неспазването от страна на Кралство Норвегия в срок до 8 септември 2015 г. на мотивираното становище, издадено от Надзорния орган на ЕАСТ на 8 юли 2015 г., отнасящо се до неизпълнението на задълженията на тази държава съгласно член 33 от Споразумението между държавите от ЕАСТ за създаване на надзорен орган и съд, да въведе необходимите мерки за изпълнение на решението на Съда от 2 декември 2013 г. по дело Е-13/13, Надзорен орган на ЕАСТ/Кралство Норвегия.
            
         
               —
            
            
               Дело Е-13/13 се отнасяше до спазването от страна на Кралство Норвегия на Директива 2005/60/ЕО на Европейския парламент и на Съвета от 26 октомври 2005 г. за предотвратяване използването на финансовата система за целите на изпирането на пари и финансирането на тероризъм („Директивата срещу изпирането на пари“).